IMISLab/GreekWikipedia huggingface dataset:
Ορθογώνιο παραλληλόγραμμο

Στην γεωμετρία, το ορθογώνιο παραλληλόγραμμο ή απλά ορθογώνιο είναι ένα τετράπλευρο με όλες τις γωνίες ορθές. Ισοδύναμα είναι ένα παραλληλόγραμμο με μία ορθή γωνία.Ειδική περίπτωση ορθογωνίου είναι το τετράγωνο, που επιπλέον έχει και όλες του τις πλευρές ίσες.

 Σε ένα ορθογώνιο όλες οι εσωτερικές γωνίες είναι ορθές.:101 Σε κάθε ορθογώνιο οι διαγώνιοι είναι ίσες.:119:101 Κάθε ορθογώνιο είναι εγγεγραμμένο σε κύκλο με κέντρο το σημείο τομής των διαγωνίων του.:120 Ένα ορθογώνιο έχει δύο άξονες συμμετρίας.:120Κριτήρια ορθογωνίου: Ένα τετράπλευρο είναι ορθογώνιο αν ισχύει μία από τις παρακάτω προτάσεις::119Είναι παραλληλόγραμμο με μία ορθή γωνία. Είναι παραλληλόγραμμο με ίσες διαγωνίους. Όλες οι γωνίες του είναι ορθές. Αν α = A B {\displaystyle \alpha =\mathrm {AB} } και β = B Γ {\displaystyle \beta =\mathrm {B\Gamma } } , τότε Η περίμετρος του ορθογωνίου δίνεται από Π = 2 ⋅ ( α + β ) {\displaystyle \Pi =2\cdot (\alpha +\beta )} . Από το πυθαγόρειο θεώρημα, η διαγώνιος του ορθογωνίου έχει μήκος d = α 2 + β 2 {\textstyle d={\sqrt {\alpha ^{2}+\beta ^{2}}}} . Το θεώρημα της Βρετανικής σημαίας, δηλώνει ότι για κάθε ορθογώνιο A B Γ Δ {\displaystyle \mathrm {AB\Gamma \Delta } } και P {\displaystyle \mathrm {P} } ένα τυχόν σημείο εσωτερικό του ορθογωνίου, ισχύει ότι ( A P ) 2 + ( Γ P ) 2 = ( B P ) 2 + ( Δ P ) 2 {\displaystyle (\mathrm {AP} )^{2}+(\mathrm {\Gamma P} )^{2}=(\mathrm {BP} )^{2}+(\mathrm {\Delta P} )^{2}} . Το εμβαδόν ενός ορθογωνίου δίνεται από τον τύπο: E = A B ⋅ B Γ {\displaystyle \mathrm {E} =\mathrm {AB} \cdot \mathrm {B\Gamma } } . Οι διχοτόμοι των γωνιών ενός παραλληλογράμμου δημιουργούν ένα ορθογώνιο παραλληλόγραμμο.:121 Τα ορθογώνιο παραλληλόγραμμα μπορούν να χρησιμοποιηθούν για να πλακοστρώσουν το επίπεδο με αρκετούς διαφορετικούς τρόπους, πολλοί από τους οποίους χρησιμοποιούνται π.χ. σε πεζοδρόμια. «Εγγραφή ορθογωνίου σε δοσμένο τρίγωνο: η Γεωμετρική και η Αλγεβρική μέθοδος». Ευκλείδης Β΄ (1): 32-35. 1977. Crilly, Tony (Νοεμβρίου 1994). «A supergolden rectangle». The Mathematical Gazette 78 (483): 320–325. doi:10.2307/3620208. Wagon, Stan (Αυγούστου 1987). «Fourteen Proofs of a Result About Tiling a Rectangle». The American Mathematical Monthly 94 (7): 601–617. doi:10.1080/00029890.1987.12000693. Schwartz, Richard Evan (Μαρτίου 2019). «Pushing a Rectangle down a Path». The Mathematical Intelligencer 41 (1): 7–10. doi:10.1007/s00283-018-9819-1. Παραλληλόγραμμο Ρόμβος Τετράγωνο Ορθογώνιο τρίγωνο Ορθογώνιο παραλληλεπίπεδο
Ισότοπα του λευκόχρυσου

Ισότοπα του λευκόχρυσου είναι χημικά στοιχεία με ατομικό αριθμό 78, που αντιστοιχεί στο στοιχείο λευκόχρυσος. Σταθερά είναι τα ισότοπα 192Pt, 194Pt, 195Pt, 196Pt και 198Pt, ενώ τα υπόλοιπα είναι ασταθή και συνήθως ραδιενεργά.

 Οι τιμές που σημειώνονται με # δεν είναι απόλυτα τεκμηριωμένες από πειραματικά δεδομένα, αλλά προέρχονται, τουλάχιστον εν μέρει, από θεωρητικά μοντέλα. Αμφίβολες τιμές spin είναι κλεισμένες σε παρενθέσεις. Οι αβεβαιότητες δίνονται επίσης σε παρενθέσεις, αφορώντας στα τελευταία ψηφία. Οι τιμές της αβεβαιότητας αναφέρονται στην φυσική διαφοροποίηση, εκτός από την ισοτοπική σύνθεση και την χαρακτηρισμένη ως πρότυπη ατομική μάζα από την IUPAC, που αυξάνουν τις αβεβαιότητες. Οι συντομογραφίες χρόνων ημιζωής (t1/2) σημαίνουν : a = χρόνια, d = μέρες, h = ώρες, min = λεπτά, s = δευτερόλεπτα, 1 ms = 10−3 s, 1 μs = 10−6 s, 1 ns = 10−9 s. Ο εκθέτης m (ή m2, κλπ.), αναφέρεται σε πυρηνικό ισομερές του συγκεκριμένου ισοτόπου.
Γαϊδουράς

Ο Γαϊδουράς είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

 Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν. «Gaidouras». www.prio-cyprus-displacement.net. Αρχειοθετήθηκε από το πρωτότυπο στις 28 Σεπτεμβρίου 2018. Ανακτήθηκε στις 28 Σεπτεμβρίου 2018.
Γιώργος Μαθάς

Ο Γιώργος Μαθάς είναι ο πρώτος Έλληνας που ολοκληρώνει επίσημα τον διάπλου της Μάγχης τα τελευταία χρόνια, μετά τον Ιάσονα Ζηργάνο, που κολύμπησε τη Μάγχη πριν από περίπου 70 χρόνια.

 Ζει και εργάζεται στη Θεσσαλονίκη, είναι οικογενειάρχης και πατέρας δυο παιδιών. Είναι πτυχιούχος του Τμήματος Επιστήμης Φυσικής Αγωγής και Αθλητισμού του ΤΕΦΑΑ Θεσσαλονίκης και διαθέτει μεταπτυχιακό τίτλο επιπέδου Μάστερ από πανεπιστήμιο του Βελγίου. Ο Γιώργος ειδικεύεται στην προπόνηση αθλητών με αναπηρία, με αθλητές του να έχουν διακριθεί σε εθνικό και διεθνές επίπεδο. Η ενασχόλησή του, όμως, με τη μαραθώνια κολύμβηση, με την οποία ασχολείται από το 1983, του έχει χαρίσει πολλές διακρίσεις. Ο Γιώργος έχει ολοκληρώσει τον διάπλου μήκους 26 χλμ στον Τορωναίο κόλπο 14 φορές, έχει κολυμπήσει τη Λίμνη της Ζυρίχης, το γύρο του Μανχάταν, τον διάπλου του νησιού Στάρι Γκραντ στην Αδριατική, τη λίμνη Γουίντερμερ στη Βόρεια Αγγλία. Ο Γιώργος έχει συμμετάσχει στην ομάδα σκυταλοδρομίας Θεσσαλονίκης - Σκοπέλου, ομάδα Αιγαιαθλον από Σούνιο - Μήλο με Κολυμβητές ΑμεΑ και έχει λάβει μέρος σε 24ωρο αγώνα σε πισίνα στη Θεσσαλονίκη. Ο Μαθάς διέπλευσε το στενό της Μάγχης το 1998 και για το επίτευγμά του αυτό βραβεύτηκε ως ένας από τους καλύτερους αθλητές της χρονιάς από τον ΠΣΑΤ. Οι Αρης Πολύζος και ο Γιώργος Μαθάς συμμετείχαν στο ICE SWIMMING BLED CUP 2015 στη Σλοβενία με μεγάλη επιτυχία. Οι δύο κολυμβητές στις 21-2-2015, μετά από πρόσκληση των διοργανωτών του αγώνα, ICE SWIMMING BLED CUP της Σλοβενίας, έγιναν οι πρώτοι Έλληνες που συμμετείχαν σε αγώνες ice swimming που είναι μια παραπάνω πρόκληση από τη χειμερινή κολύμβηση (θερμοκρασία νερού 1 έως -4 C). 2023 Εκπληκτική εμπειρία και εικόνες ξεχωριστές… Στις γαλλικές Άλπεις, στο αλπικό χωριό Samoens έγινε το Παγκόσμιο Πρωτάθλημα ice swimming με τη συμμετοχή τεσσάρων Ελλήνων. Άρης Πολύζος, Δημήτρης Τσίκος, Χάρης Θεοδόσης και Γιώργος Μαθάς κολύμπησαν στους 3c βαθμούς κελσίου, θερμοκρασία νερού.Η προσπάθεια των Ελλήνων αθλητών συνοδεύτηκε και με αγωνιστική επιτυχία (αγωνίστηκαν σε αποστάσεις από 50 έως 1.000 m) αφού υπήρχε το αργυρό μετάλλιο του Γιώργου Μαθά στα 100μ ύπτιο (age group 60-64. Σκοπός της συμμετοχής τους είναι η διάδοση του συγκεκριμένου αθλήματος, το οποίο σύμφωνα με επιστημονικές έρευνες απεδείχθη ότι έχει πολύ ευεργετικές επιδράσεις στον ανθρώπινο οργανισμό, τόσο βιολογικά όσο και ψυχολογικά. http://www.aegeathlon.com/athletes-bios-gr.html https://web.archive.org/web/20100424010508/http://www.aegean-waves.com/i_biografies.htm https://web.archive.org/web/20110620214231/http://www.marathonswim.gr/maliakos/maliakosindex.html http://sunday-date.blogspot.com/2007/06/blog-post_297.html http://www.mammal.gr/mammal/index.php?option=74&pageid=148&listid=117&langid=1&openPage=1 http://www.mathra.gr/default_972.aspx Αρχειοθετήθηκε 2011-06-16 στο Wayback Machine. http://www.kosmoslarissa.gr/print.php?id=8098 https://web.archive.org/web/20160304233357/http://www.express.gr/news/sports/388516oz_20101128388516.php3 https://web.archive.org/web/20150226084905/http://www.marathonswim.gr/news-%CE%BD%CE%B5%CE%B1/21-2-2015-ice-swimming-bled-cup-2015 Ice Swimmers Novasports. gr
Α΄ Εθνική ποδοσφαίρου ανδρών 2005-2006

Η Α΄ Εθνική 2005-2006 (γνωστή και ως Πρωτάθλημα ΟΠΑΠ για εμπορικούς λόγους) και ειδικότερα το ελληνικό ποδοσφαιρικό πρωτάθλημα της περιόδου 2005-06 ήταν το 47ο που διεξήχθη σε μορφή εθνικής κατηγορίας και το 27ο από καταβολής του επαγγελματικού ποδοσφαίρου. Το κατέκτησε ο Ολυμπιακός για 34η φορά στην ιστορία του. Η ΑΕΚ, που τερμάτισε δεύτερη, τρεις βαθμούς πίσω από τον Ολυμπιακό, εξασφάλισε θέση στο Τσάμπιονς Λιγκ της επόμενης περιόδου. Θέση στο κύπελλο ΟΥΕΦΑ εξασφάλισαν ο Παναθηναϊκός, ο Ηρακλής, η Skoda Ξάνθη και ο Ατρόμητος Αθηνών που πήρε τη θέση του ΠΑΟΚ, ο οποίος δεν είχε καταφέρει να εξασφαλίσει την απαραίτητη άδεια συμμετοχής από την UEFA, ενώ η ΑΕΛ εξασφάλισε θέση στο Κύπελλο Ιντερτότο.

 Ολυμπιακός Προπονητής: Τροντ Σόλιντ. Ποδοσφαιριστές: (Σε παρένθεση συμμετοχές/τέρματα) Τερματοφύλακες: Γιάννου (1), Νικοπολίδης (29). Αμυντικοί: Ανατολάκης (26), Βάλλας (1), Καψής (4), Κωστούλας (12/1), Μαυρογενίδης (14), Μπουλούτ (17/1), Πάντος (19), Σούρερ (21/1). Μέσοι: Γεωργάτος (22/1), Καστίγιο (17/2), Καφές (22/2), Μάριτς (11/1), Πατσατζόγλου (2), Ριβάλντο (22/7), Στολτίδης (27/5), Ταραλίδης (5/1), Τουρέ (20/3), Τζόρτζεβιτς (29/15). Επιθετικοί: Κωνσταντίνου (21/10), Μπαμπαγκίντα (25/2), Ντάνι (19/2), Οκκάς (27/7). Στην ομάδα ανήκαν (αλλά δεν αγωνίστηκαν) και οι: Λέμενς (Τ), Βενετίδης (Α), Κουλουχέρης (Α), Κυριάκος (Μ), Χοβανισιάν (Μ). Το σύστημα βαθμολογίας ήταν: Νίκη: 3 βαθμοί - Ισοπαλία: 1 βαθμός - Ήττα: 0 βαθμοί. Η κατάταξη ομάδων που ισοβαθμούσαν καθοριζόταν από τους βαθμούς που είχαν συλλέξει στους μεταξύ τους αγώνες και σε περίπτωση ισοβαθμίας από τα τέρματα στους μεταξύ τους αγώνες. Η 1η θέση οδηγούσε στους ομίλους και η 2η θέση στον 3ο προκριματικό γύρο του Τσάμπιονς Λιγκ. Δεν επιτράπηκε η συμμετοχή του ΠΑΟΚ στο κύπελλο ΟΥΕΦΑ και τη θέση του πήρε ο Ατρόμητος. Ο Ακράτητος υποβιβάστηκε στην Δ΄ Εθνική λόγω σοβαρών οικονομικών προβλημάτων. Β΄ Εθνική 2005–06 Γ΄ Εθνική 2005–06 Δ΄ Εθνική 2005–06 Κύπελλο Ελλάδας 2005–06 RSSSF 2005-06 Sport.gr, Α΄ Εθνική 2005-06
Ενρίκο Γκρας

Ο Ενρίκο Γκρας (ιταλικά: Enrico Gras), (7 Μαρτίου 1919 - 5 Μαρτίου 1981) ήταν Ιταλός σκηνοθέτης και σεναριογράφος, ο οποίος σκηνοθέτησε 22 ταινίες μεταξύ 1941 και 1961.

 Inquietudine (1946) Continente perduto, (1954) L'impero del sole (1955) Soledad, (1958) I sogni muoiono all'alba, (1961) Il Giuseppe (1938) Pupila al viento (1950) Turay, enigma de las llanuras (1950) José Artigas, Protector de los Pueblos Libres (1951) Macchu Picchu (1953) Castilla, soldado de la ley (1953) El solitario de Sayan (1954) Città di domani: a proposito di Brasilia, (1961) Ο Ενρίκο Γκρας στην IMDb (Αγγλικά)
NGC 197

Ο NGC 197 είναι φακοειδής γαλαξίας που απέχει περίπου 180 εκατομμύρια έτη φωτός από την Γη και βρίσκεται στον αστερισμό Κήτος. Τον ανακάλυψε στις 16 Οκτωβρίου 1863 ο Γερμανός αστρονόμος Άλμπερτ Μαρτ (Albert Marth).

 Δεδομένα για το NGC 197 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 197 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 197 στο Wikimedia Commons
Οδηγία για διασυνοριακή παροχή υπηρεσιών της ΕΕ

Η Οδηγία για διασυνοριακή παροχή υπηρεσιών της Ε.Ε. αποτελεί οικεία νομοθεσία της Ε.Ε. που εκδόθηκε στις 12 Δεκεμβρίου του 2006 και αφορά τη διασυνοριακή παροχή υπηρεσιών εντός της Ε.Ε. από όλες τις χώρες μέλη. Η δε πλήρης εφαρμογή της ξεκινάει απ΄ όλες τις χώρες μέλη ταυτόχρονα στις 28 Δεκεμβρίου του 2009.

 Στόχος της οδηγίας αυτής είναι: α) Η απλούστευση και ταχεία διοικητική διευκόλυνση των επιχειρήσεων εκείνων που παρέχουν ή χρησιμοποιούν παροχή υπηρεσιών μέσα στην Ε.Ε. με ταυτόχρονη εξάλειψη οποιονδήποτε (εθνικών) νομικών και διοικητικών εμποδίων τόσο στην ίδρυση και εγκατάσταση όσο και στη διασυνοριακή ανάπτυξή τους. β) Η δημιουργία "κέντρων ενιαίας εξυπηρέτησης" μέσα από τα οποία θα μπορούν ενδιαφερόμενες επιχειρήσεις και φυσικά πρόσωπα να διεκπεραιώνουν τις αναγκαίες διοικητικές διαδικασίες. γ) Συνεργασία κρατικών υπηρεσιών των χωρών μελών για ενιαίο τύπο διαδικασίας και αποφυγής των πολλαπλών ελέγχων των επιχειρήσεων. Τα οφέλη που προβλέπονται από την πλήρη εφαρμογή της παραπάνω οδηγίας συνοψίζονται στ΄ ακόλουθα: Απλούστευση ίδρυσης και λειτουργίας επιχείρησης παροχής υπηρεσιών εντός των κρατών μελών και της Ε.Ε. γενικότερα. Ταχύτατη ενημέρωση αφενός, αλλά και διεκπεραίωση αφετέρου, των απαραιτήτων διοικητικών διαδικασιών από ένα μόνο σημείο σε κάθε χώρα μέλος της Ε.Ε. (κέντρο εξυπηρέτησης). Δηλαδή χωρίς ν΄ απαιτείται μετακίνηση οι ενδιαφερόμενοι π.χ. Ισπανοί θα ενημερώνονται άμεσα για όλα τα απαραίτητα της επέκτασης των δραστηριοτήτων τους στην Ολλανδία, ή Βουλγαρία κ.λπ.). Η απόκτηση εύκολης πρόσβασης σε ευρύτατο φάσμα υπηρεσιών για κάποια επιχείρηση υφιστάμενη ή νέα που επιθυμεί την επέκτασή της εντός της Ε.Ε.. Η οδηγία αυτή καλύπτει ένα ευρύτατο φάσμα επιχειρηματικών δραστηριοτήτων στον τομέα της παροχής υπηρεσιών μεταξύ των οποίων περιλαμβάνονται διανομές ειδών χονδρικού και λιανικού εμπορίου, βιοτεχνικές και οικοδομικές εργασίες, ελεύθερα επαγγέλματα, υπηρεσίες διαφημίσεων, τουριστικά γραφεία, γραφεία ξεναγών, κτηματομεσιτικά, ξενοδοχεία, εστιατόρια, οικιακές υπηρεσίες (καθαρισμού, φροντίδας παιδιών κ.λπ.), καθώς και ιδιωτικά πανεπιστήμια, σχολές, κ.λπ. - Δικτυακός τόπος οδηγίας - Πύλη κέντρων ενιαίας εξυπηρέτησης
Εθνική Βελγίου (καλαθοσφαίριση γυναικών)

Τελ. Ενημέρωση: Μάιος 2019 Η εθνική ομάδα καλαθοσφαίρισης γυναικών του Βελγίου (γαλλικά: Équipe de Belgique féminine de basket-ball) είναι το συγκρότημα αθλητριών που αντιπροσωπεύουν τη χώρα του Βελγίου σε διεθνείς διοργανώσεις γυναικείας καλαθοσφαίρισης. Βρίσκεται υπό τη δικαιοδοσία της Βελγικής Ομοσπονδίας Καλαθοσφαίρισης (Basket Belgium, KBBB / FRBB).

 Η Ομοσπονδία Καλαθοσφαίρισης του Βελγίου αποτελεί μέλος της FIBA από το 1933. Συμμετείχε για πρώτη φορά σε Ευρωπαϊκό Πρωτάθλημα Γυναικών το 1950 στην Ουγγαρία. Επρόκειτο για τη δεύτερη στην ιστορία διοργάνωση του θεσμού και για την πρώτη μεταπολεμική. Με το πέρασμα των δεκαετιών συμμετείχε ανά αραιά διαστήματα σε Τελική Φάση. Τα τελευταία χρόνια, ωστόσο, έχει εξελιχθεί σε ανερχόμενη δύναμη. Το 2017, μετά από μια δεκαετία απουσίας, επέστρεψε στο Ευρωπαϊκό Πρωτάθλημα της Τσεχίας, κατακτώντας ως ευχάριστη έκπληξη το χάλκινο μετάλλιο. Την επόμενη χρονιά (2018), έλαβε μέρος στο Παγκόσμιο Πρωτάθλημα της Ισπανίας τερματίζοντας με φόρα στην 4η θέση. Πορεία σε Παγκόσμια Πρωταθλήματα FIBA Ακολουθούν οι τελικές θέσεις κατάταξης της Εθνικής Ομάδας του Βελγίου σε Παγκόσμια Πρωταθλήματα FIBA: Πορεία σε Ευρωπαϊκά Πρωταθλήματα FIBA (EuroBasket) Ακολουθούν οι τελικές θέσεις κατάταξης της Εθνικής Ομάδας του Βελγίου σε Ευρωπαϊκά Πρωταθλήματα FIBA (EuroBasket): Πορεία στην Τελική Φάση Ευρωπαϊκού Κυπέλλου FIBA 3x3 Ακολουθούν οι τελικές θέσεις κατάταξης της Εθνικής Ομάδας του Βελγίου σε Τελικές Φάσεις Ευρωπαϊκού Κυπέλλου FIBA 3x3: Εθνική Βελγίου U21 (καλαθοσφαίριση γυναικών) Εθνική Βελγίου U20 (καλαθοσφαίριση γυναικών) Εθνική Βελγίου U19 (καλαθοσφαίριση γυναικών) Εθνική Βελγίου U18 (καλαθοσφαίριση γυναικών) Εθνική Βελγίου U17 (καλαθοσφαίριση γυναικών) Εθνική Βελγίου U16 (καλαθοσφαίριση γυναικών) Εθνική Βελγίου (καλαθοσφαίριση ανδρών) Belgium, ιστορικό ανά έτος στον επίσημο ιστότοπο των αρχείων της FIBA. (Αγγλικά) Basket Belgium, επίσημος ιστότοπος. (Γαλλικά) (Ολλανδικά)
Λαιλιανός

Ο Ούλπιος Κορνήλιος Λαιλιανός, λατιν. Lailianus (εσφαλμένα αναφέρεται και ως Λολλιανός ή Αιλιανός) ήταν σφετεριστής ενάντια στον Πόστουμο αυτοκράτορα στη Γαλατική Αυτοκρατορία. Η εξέγερσή του κράτησε κατά προσέγγιση από το τέλος Φεβρουαρίου ως τις αρχές Ιουνίου του 269.

 Λίγα γνωρίζουμε γι' αυτόν. Είχε το ίδιο επώνυμο (nomen) με μία επιφανή οικογένεια της Ισπανίας, τους Ούλπιους, από τους οποίους καταγόταν ο Τραϊανός και ίσως ήταν συγγενής του. Αυτό υποστηρίζεται με έναν υπαινιγμό σε ένα χρυσό νόμισμα (aureus) που έκοψε, με την Ισπανία ανακεκλιμένη με ένα κουνέλι. Αν ήταν πράγματι συγγενής, αυτό εξηγεί το ότι η Ισπανία -έπειτα από το τέλος του Πόστουμου- επέστρεψε στον Κλαύδιο Β΄ χωρίς να γίνει μάχη. Aurelius Victor, Liber de Caesaribus Eutropius, Brevarium, Book 9 Historia Augusta, The Thirty Tyrants
Ελικώνας

Ο Ελικώνας είναι βουνό της Βοιωτίας με υψόμετρο 1.748 μέτρα. Απλώνεται κατά μήκος των δυτικών ακτών της Βοιωτίας. Περικλείεται στα βόρεια από την Κίρφη (απόληξη του Παρνασσού), στα νότια από τον Κιθαιρώνα, ενώ στα ανατολικά καταλήγει στην πεδιάδα της Κωπαΐδας.

 Ο Ελικώνας έχει συνολικά 16 κορυφές με υψόμετρο άνω των 1000 μέτρων. Οι πιο ψηλές από αυτές είναι οι: Παλαιοβούνα: 1.748 μέτρα Τσίβερι: 1.560 μέτρα Μεγάλη Λούτσα: 1.548 μέτρα Μοτσάρα (Ζαγαράς): 1.525 μέτρα Σωριάς: 1.523 μέτρα Η βλάστηση του Ελικώνα είναι αρκετά πλούσια, κυρίως στην βόρεια πλευρά του όπου καλύπτεται από έλατα (κυρίως τα τμήματα γύρω από τις δύο ψηλότερες κορυφές του). Στις πιο νότιες περιοχές του σε ενδιάμεσο υψόμετρο, συναντώνται δάση βελανιδιάς. Η πλευρά του όμως προς τον Κορινθιακό κόλπο έχει πολύ φτωχή βλάστηση. Ο Ελικώνας είναι γνωστός από την Ελληνική μυθολογία διότι υπήρχαν σε αυτόν δύο πηγές αφιερωμένες στις Μούσες: η Αγανίππη και η Ιπποκρήνη, και οι δύο έχουν τη λέξη "άλογο" (ίππος) στο τοπωνύμιο τους. Κατά τον ύστερο έβδομο αιώνα π.Χ., ο ποιητής Ησίοδος εξύμνησε τη νεότητά του όταν βοσκούσε τα πρόβατά του στις πλαγιές του Ελικώνος (Θεογονία, 23), όπου ο Έρως και οι Μούσες ήδη είχαν ιερά και ένα χορευτικό πεδίο κοντά στην κορυφή, όπου "τα παλλόμενα πόδια τους ξυπνούν την ερωτική επιθυμία" (Ησίοδος, 8). Εκεί οι Μούσες τον ενέπνευσαν και άρχισε να τραγουδά την απαρχή των θεών. Έτσι ο Ελικών έγινε το έμβλημα της ποιητικής εμπνεύσεως. Ο Ησίοδος αναφέρει άλλες πηγές που ήταν άντρα των Μουσών: "Λούζουν τα μικρά τους σώματα στο νερό του Περμεσσού ή της Ιπποκρήνης ή του στοιχειωμένου Ολμειού". Στον Ελικώνα ευρίσκετο επίσης η πηγή όπου ο Νάρκισσος εμπνεύστηκε από την ίδια του την ομορφιά. Στον Ομηρικό Ύμνο στον Ποσειδώνα, μία σύντομη επίκληση, ο θεός χαιρετίζεται ως "κύριος του Ελικώνος". Kerenyi, Karl, 1951. The Gods of the Greeks Ελικώνας, το βουνό των Μουσών (Αρχείο ντοκιμαντέρ της ΕΡΤ)
Τζέισον Πολ

Ο Τζέισον Άντονι Πολ (Jayson Anthony Paul, γενν. 10 Δεκεμβρίου 1984) είναι Αμερικανός παλαιστής. Είναι γνωστός με το ψευδώνυμο «Τζέι Τι Τζι» και για την πορεία του στην εταιρεία WWE.

 Ο Πολ ξεκίνησε τη καριέρα του το 2006, στο Ohio Valley Wrestling, που τότε ήταν θυγατρική εταιρεία του WWE. Εκεί πάλευε μαζί με τον Σαντ Γκάσπαρντ ως ομάδα και κατάφεραν να κερδίσουν δύο φορές το ομαδικό πρωτάθλημα. Το Σεπτέμβριο μεταφέρθηκαν στο τηλεοπτικό πρόγραμμα WWE Raw. Οι δυο τους έγιναν γνωστοί με το όνομα "Κράιμ Τάιμ" και υποδύονταν τους φιλοχρήματους κακοποιούς που συνήθιζαν να κλέβουν. Ο ρόλος ήταν κυρίως κωμικός και ήθελε να σατιρίσει το ανάλογο στερεότυπο που σχετίζεται με τους μαύρους. Η ομάδα ήταν επιτυχημένη στους περισσότερους αγώνες της και έγινε μια απο τις αγαπημένες ομάδες του κοινού. Τον Σεπτέμβριο του 2007, οι Τζέι Τι Τζι και Σαντ αποδεσμεύτηκαν απο το WWE. Έμειναν εκτός για ένα εξάμηνο, μέχρι που επέστρεψαν τον Μάρτιο του 2008. Σύντομα, άρχισαν να συνεργάζονται με τον Τζον Σίνα και τον βοήθησαν στη κόντρα του με τον Τζον Λέιφιλντ. Οι Κράιμ Τάιμ άρχισαν μια κόντρα με τους Παγκόσμιους Ομαδικούς Πρωταθλητές, Κόντι Ρόουντς & Τεντ Ντιμπιάσι. Τον Σεπτέμβριο διεκδίκησαν τα ομαδικά πρωταθλήματα, χωρίς επιτυχία. Το 2009, μεταφέρθηκαν στο WWE SmackDown και ο Τζέι Τι Τζι πήρε μια σημαντική νίκη κόντρα στον Κρις Τζέρικο. Η Κράιμ Τάιμ διεκδίκησαν το Ομαδικό Πρωτάθλημα WWE ανεπιτυχώς, ενάντια στην ομάδα των Κρις Τζέρικο & Μπιγκ Σόου. Τον Απρίλιο του 2010, έχασαν μέσα σε λίγα δευτερόλεπτα απο την ομάδα των Τζον Μόρισον & Αρ Τρουθ. Μετά τον αγώνα ο Σαντ επιτέθηκε στον Τζέι Τι Τζι και άρχισε μια κόντρα μεταξύ τους. Στο Extreme Rules, ο Τζέι Τι Τζι νίκησε τον Σαντ και ο τελευταίος τον νίκησε σε έναν επαναληπτικό αγώνα. Μετά απο τη κόντρα τους, ο Τζέι Τι Τζι έμεινε στην αφάνεια, ενώ τον Νοέμβριο ο Σαντ απολύθηκε. Απο το 2010 και μετά, εμφανιζόταν ως εκπαιδευτής στο NXT για δύο σεζόν. Ο Τζέι Τι Τζι συνέχισε να βρίσκεται στην αφάνεια αφού έχανε σχεδόν πάντα στις λιγοστές του εμφανίσεις και αποδεσμεύτηκε τον Ιούνιο του 2014. Da Shout Out (Spinning sitout sleeper slam) Belly to back suplex που μετατρέπεται σε neckbreaker Box Cutter (Modified arm trap backbreaker) Diving leg lariat Double swinging neckbreaker Dropkick, μερικές φορές από το τρίτο σχοινί Inverted double leg slam Mug Shot (Diving facebuster) Neck snap Running leapfrog που μετατρέπεται σε leg drop bulldog Running somersault shoulder block Προφίλ στο ProWrestling.com Αρχειοθετήθηκε 2013-01-16 στο Wayback Machine.
Εμμανουήλ του Άνχαλτ-Κέτεν

Ο Εμμανουήλ (γερμ.: Emanuel von Anhalt-Köthen, 6 Οκτωβρίου 1631 - 8 Νοεμβρίου 1670) από τον Οίκο των Ασκάνια ήταν πρίγκιπας του Άνχαλτ-Πλέτσκαου (1653-65) και μετά του Άνχαλτ-Κέτεν (1665-70).

 Ήταν ο τρίτος γιος του Αυγούστου πρίγκιπα του Άνχαλτ-Πλέτσκαου και της Σίβυλλας, κόρης του Ιωάννη-Γεωργίου Α΄ κόμη του Ζολμσς-Λάουμπαχ. Το 1670 απεβίωσε στο Κέτεν σε ηλικία 39 ετών και τον διαδέχθηκε το μόνο τέκνο του, ο Εμμανουήλ-Λέμπρεχτ στο Κέτεν. Νυμφεύτηκε το 1670 με την Άννα-Ελεονώρα, κόρη του Ερρίκου-Ερνέστου κόμη του Στόλμπερκ-Βέρνιγκεροντε και είχε τέκνο: Εμμανουήλ-Λέμπρεχτ 1671-1704, πρίγκιπας του Άνχαλτ-Κέτεν. Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.
Καρλόττα του Λουξεμβούργου

Η Καρλόττα (23 Ιανουαρίου 1896 - 9 Ιουλίου 1985) ήταν μεγάλη δούκισσα του Λουξεμβούργου (1919-1964) από τον Οίκο του Νάσσαου. Ήταν δευτερότοκη κόρη του Γουλιέλμου Δ', μεγάλου δούκα του Λουξεμβούργου, και της Μαρίας Άννας των Μπραγκάνσα, κόρης του Μιχαήλ, Βασιλιά της Πορτογαλίας.

 Η Καρλόττα Αδελγόνδη Ελισάβετ Μαρία Βιλελμίνη γεννήθηκε στο κάστρο Μπεργκ. Όταν η μεγαλύτερη αδελφή της Μαρία Αδελαΐδα, μετά από πολιτικές πιέσεις, παραιτήθηκε το 1919, η Καρλόττα τη διαδέχθηκε. Αν και υπήρχαν επαναστατικές τάσεις, προτίμησε να μην εμπλακεί με τις πολιτικές υποθέσεις, κάτι που είχε κάνει η αδελφή της. Το 1919 έγινε δημοψήφισμα για το νέο Σύνταγμα και το 77,8% ψήφισε τη συνέχιση της μοναρχίας στο Λουξεμβούργο· ωστόσο, το νέο Σύνταγμα περιόριζε αρκετά τις εξουσίες του μεγάλου δούκα. Κατά τον Β' Παγκόσμιο Πόλεμο η Καρλόττα εξορίσθηκε στο Λονδίνο κατά τη διάρκεια της Γερμανικής κατοχής της χώρας και έγινε σύμβολο της εθνικής ενότητας. Το 1919 παντρεύτηκε τον εξάδελφό της Φελίξ των Βουρβόνων-Πάρμας. Είχαν τέκνα: Ιωάννης 1921-2017 5 Ιανουαρίου 1921 (1921-01-05), μεγάλος δούκας του Λουξεμβούργου. Ελισάβετ 1922-2011, παντρεύτηκε τον Φραγκίσκο, δούκα του Χόενμπερκ. Μαρία Αδελαΐδα 1924-2007, παντρεύτηκε τον Καρλ-Γιόζεφ Χένκελ, κόμη του Ντόννερσμαρκ Μαρία Γαβριέλα γενν. 2 Αυγούστου 1925 (1925-08-02), παντρεύτηκε τον Κνουτ-Γιόχαν, κόμη του Χόλσταϊν-Λέντρεμποργκ. Κάρολος 1927-1977, πρίγκιπας του Λουξεμβούργου. Αλίκη 24 Αυγούστου 1929-11 Φεβρουαρίου 2019, παντρεύτηκε τον Αντώνιο, 13ο πρίγκιπα του Λιν.Ο Φελίξ ως πρίγκιπας της Πάρμας αποκαλείτο Βασιλική Υψηλότητα, τίτλο που κράτησαν οι απόγονοί τους. Οίκος Μεγάλου Δούκα του Λουξεμβούργου και Δούκα του Νάσσαου
Νεολαία Ανεξαρτήτων Ελλήνων

Η Νεολαία Ανεξαρτήτων Ελλήνων (Ν.Α.ΕΛ.) είναι η οργάνωση νεολαίας των Ανεξαρτήτων Ελλήνων. Ιδρύθηκε το 2012 από νέους προσκείμενους στο νέο κόμμα του Πάνου Καμμένου. Σημερινός πρόεδρος της οργάνωσης είναι ο Νίκος Διακομιχάλης. Σύμφωνα με την ιδεολογία της παράταξης η οργάνωση καθιστά αδιαπραγμάτευτες τις αρχές της Εθνικής Ανεξαρτησίας ενώ απαιτεί την κατάργηση του μνημονίου, κατοχυρώνοντας τη δικαιοσύνη και την αξιοκρατία και προστατεύει την Ελληνική οικογένεια και τον πολίτη από την επίθεση των αγορών. Επίσης η νεολαία είναι ευαισθητοποιημένη με το Ορθόδοξο χριστιανικό δόγμα και επιδιώκει την ενίσχυση και την επέκταση των θεσμών του.

 Το Ιδρυτικό (1ο) Συνέδριο της Νεολαίας Ανεξαρτήτων Ελλήνων πραγματοποιήθηκε το Σάββατο 13 Απριλίου 2013. Πρόεδρος της Νεολαίας εξελέγη η Μανταλένα Παπαδοπούλου και Γραμματέας της Εκτελεστικής Επιτροπής εξελέγη ο Ανέστης Χατζηθεοδοσίου. Το Συνέδριο υπερψήφισε ομόφωνα και παμψηφεί το Καταστατικό και εξέλεξε την Εκτελεστική Επιτροπή η οποία αποτελείται από 80 μέλη. Επίσης εξέλεξε τους συνέδρους που θα εκπροσωπήσουν τη Νεολαία στο Ιδρυτικό Συνέδριο των Ανεξαρτήτων Ελλήνων. Το Σάββατο 23 Απριλίου 2016 πραγματοποιήθηκε το 2ο Συνέδριο της Νεολαίας Ανεξαρτήτων Ελλήνων, στο αμφιθέατρο του Πολιτιστικού Κέντρου του Δήμου Μοσχάτου, με τη συμμετοχή 200 περίπου συνέδρων. Τις εργασίες άνοιξε η απερχόμενη πρόεδρος, Μανταλένα Παπαδοπούλου, ενώ χαιρετισμό απηύθυνε ο πρόεδρος του κινήματος των Ανεξαρτήτων Ελλήνων, Πάνος Καμμένος. Νέος Πρόεδρος της Νεολαίας, μέσα από τις εκλογικές διαδικασίες του Συνεδρίου, εξελέγη πανηγυρικά ο Κωνσταντίνος Καράμπελας από τη Θεσσαλονίκη. Επίσης επικαιροποιήθηκε παμψηφεί και ομοφώνως το Καταστατικό. Μέσα από τις εκλογικές διαδικασίες του Συνεδρίου αναδείχθηκε, επίσης, η 50μελής Εκτελεστική Επιτροπή, που αποτελεί το ανώτατο πολιτικό όργανο της Νεολαίας καθώς και οι σύνεδροι που θα εκπροσωπήσουν τη Νεολαία στο Συνέδριο των Ανεξαρτήτων Ελλήνων.Πραγματοποιήθηκε απολογισμός για τη περίοδο 2013-2016 και μέσα από τα αποτελέσματα των εργασιών του Συνεδρίου και τις προτάσεις των μελών, συγκροτήθηκε ένα γενικό πλαίσιο Αρχών και Αξιών και ένα ολοκληρωμένο σχέδιο προτάσεων, που θα κατατεθεί και στο Συνέδριο του Κινήματος. Μανταλένα Παπαδοπούλου (2013-2016) Κώστας Καράμπελας (2016-2018) Νίκος Διακομιχάλης (2018-σήμερα) Η Νεολαία Ανεξαρτήτων Ελλήνων είναι ευαισθητοποιημένη σε θέματα κοινωνικής πολιτικής. Συχνά διοργανώνει κοινωνικές δράσεις εθελοντισμού. Πραγματοποιεί εθελοντικές αιμοδοσίες, συγκεντρώνει σχολικά είδη και άλλα είδη πρώτης ανάγκης, τα οποία διατίθενται τόσο σε φορείς και οργανισμούς, όσο και σε μεμονωμένες οικογένειες και απόρους. Πραγματοποιεί συναντήσεις με φορείς, συλλόγους, σωματεία προκειμένου να έχει πρωτογενή πληροφόρηση για τα ζητήματα που ενδιαφέρουν τη νέα γενιά και παρεμβαίνει πολιτικά με ανακοινώσεις, συμμετοχές σε συνέδρια, ημερίδες, εκδηλώσεις, στα ραδιόφωνα και της τηλεοράσεις. Συντάσσει, επίσης, θέσεις και προτάσεις τις οποίες προτείνει στο Κίνημα των Ανεξαρτήτων Ελλήνων για την ενίσχυση του Κυβερνητικού του Προγράμματος. Επίσημη ιστοσελίδα
Πέτρος Ραϋμόνδος

Ο Πέτρος-Ραϋμόνδος (ισπαν. Pere-Ramon, Pedro Raymundi, γενν. 1050) από τον Οίκο της Βαρκελώνης ήταν διάδοχος στην κομητεία της Βαρκελώνης. Έμεινε γνωστός ως ο φονέας της μητριάς του.

 Ήταν ο πρωτόοτκος γιος τού Ραϋμόνδου-Βερεγγαρίου Α΄ κόμη της Βαρκελώνης και της πρώτης συζύγου του Ισαβέλλας των Τρανκαβέλ, κόρης τού Σάντσο κόμη της Γασκώνης. Ο πατέρας του έκανε και τρίτο γάμο με την Αλμοντίς, κόρη τού Βερνάρδου Α΄ κόμη τού Λα Μαρς, με την οποία απέκτησε τρεις γιούς ακόμη. Ο Πέτρος-Ραϋμόνδος ανησυχούσε για την επιρροή της και μάλλον φοβούμενος, ότι εξ' αιτίας της ο πατέρας του θα τον αποκλήρωνε, τη σκότωσε. Έτσι αποκληρώθηκε και εξορίστηκε. Το 1073 ο Πάπας Γρηγόριος Ζ΄ έδωσε εντολή σε καρδιναλίους να τιμωρήσουν τον Πέτρο-Ραϋμόνδο με μία ασυνήθιστη ποινή: αντί τού να γίνει μοναχός ή να πάει σε προσκύνημα, τού επέβαλε να μην φέρει όπλα για 24 έτη, με εξαίρεση την περίπτωση της υπεράσπισης τού εαυτού του έναντι εχθρών και της συμμετοχής του σε μάχη εναντίον των Σαρακηνών. Έτσι ο Πέτρος-Ραϋμούνδος για να διατηρήσει τον πλούτο και την επιρροή του δεν είχε παρά να συμμετάσχει στην Ανακατάκτηση και να κερδίσει από τη λεηλασία. Jotischky, Andrew (2014). Crusading and the Crusader States. Routledge. p. 27. ISBN 1317876024 – via Google Books. Jotischky, Andrew (2015). The Crusades: A Beginner's Guide. 1780745028: Oneworld Publications – via Google Books.
Live Cream Volume II

Το Live Cream Volume II είναι το δεύτερο ζωντανά ηχογραφημένο άλμπουμ του ροκ συγκροτήματος Cream, το οποίο κυκλοφόρησε το Μάρτιο του 1972 μέσω της δισκογραφικής εταιρείας "Polydor". Οι κριτικές για το δίσκο ήταν αρκετά καλές και η εμπορική του επιτυχία ήταν μικρότερη από αυτή του πρώτου μέρους των συγκεκριμένων ζωντανών ηχογραφήσεων αφού έφθασε στο # 15 των βρετανικών τσαρτ ενώ δεν κατάφερε να μπει στο αμερικανικό Top-20, κυρίως, λόγω της λιγοστής διαφήμισης που έγινε γι' αυτόν. Το "Live Cream Volume II" σε αντίθεση με τον προκάτοχο του, δεν περιείχε μεγάλα κομμάτια κατά τα οποία το συγκρότημα αυτοσχεδιάζει με τον Κλάπτον να παίζει εκτενή σόλο κιθάρας, με εξαίρεση το "Steppin' Out" με το οποίο κλείνει ο δίσκος.

 1. Deserted Cities of the Heart (Bruce, Brown) - 4:33Όκλαντ, 4 Οκτωβρίου 1968 2. White Room (Bruce, Brown) - 5:40Όκλαντ, 4 Οκτωβρίου 1968 3. Politician (Bruce, Brown) - 5:08Όκλαντ, 4 Οκτωβρίου 1968 4. Tales of Brave Ulysses (Clapton, Sharp) - 4:46Σαν Φρανσίσκο, 10 Μαρτίου 1968 5. Sunshine of Your Love (Bruce, Clapton, Brown) - 7:25Σαν Φρανσίσκο, 9 Μαρτίου 1968 6. Steppin' Out (Bracken) - 13:38Σαν Φρανσίσκο, 10 Μαρτίου 1968 Live Cream Volume II (άλμπουμ) Επίσημη κυκλοφορία: Μάρτιος 1972 Το Live Cream Volume II ηχογραφήθηκε από τους εξής μουσικούς: Τζακ Μπρους - μπάσο, φωνητικά Έρικ Κλάπτον - κιθάρα, φωνητικά Τζίντζερ Μπέηκερ - τύμπανα, φωνητικά Live Cream, Vol. 2 - Cream | Songs, Reviews, Credits | AllMusic Αμερικανικά τσαρτ ChartArchive - Cream Norwegian charts portal: norwegiancharts.com RPM - Library and Archives Canada
Καλγιούμπ

Η Καλγιούμπ (αραβικά : قليوب) είναι πόλη της Αιγύπτου στο Κυβερνείο Καλγιούμπια. Βρίσκεται στη δεξιά όχθη του Νείλου στην αρχή του Δέλτα του Νείλου και αποτελεί μέρος του Μητροπολιτικού Καΐρου. Το 1986 είχε πληθυσμό 84.413 κατοίκων ο οποίος αυξήθηκε σε 106.804 κατοίκους το 2006.

 Η παράδοση αναφέρει ότι η πόλη χτίστηκε με υλικά από τη γειτονική αρχαία Ηλιούπολη. Κατά την αραβική κατάκτηση της Αιγύπτου ο Αμε ιμντν αλ ας έχτισε στη πόλη μια γέφυρα . Τον 19ο αιώνα λεηλατήθηκε από τους Μαμελούκους,. Από το όνομα της πόλης είναι γνωστός και ένας ιός που μεταφέρεται από ένα είδος τσιμπουριού που ανακαλύφθηκε πρώτη φορά εδώ.
Φρανκ Φαρίνα

Ο Φρανκ Φαρίνα ( Frank Farina, γεννήθηκε 5 Σεπτεμβρίου 1964) είναι Αυστραλός προπονητής ποδοσφαίρου και πρώην ποδοσφαιριστής που αγωνιζόταν ως επιθετικός. Ως παίκτης έκανε αξιοσημείωτη καριέρα σε μεγάλες ευρωπαϊκές χώρες και ψηφίστηκε καλύτερος ποδοσφαιριστής του 20ού αιώνα στην Αυστραλία και δεύτερος στην Ωκεανία από την IFFHS.

 Ξεκίνησε την καριέρα του σε ομάδες της χώρας του και οι ικανότητές του ήταν αρκετές για να κερδίσει μεταγραφή για τη βελγική Μπρυζ. Είχε βραβευτεί το 1988 ως κορυφαίος παίκτης στην Ωκεανία, ο πρώτος νικητής στην ιστορία του θεσμού. Αναδείχθηκε πρώτος σκόρερ στο πρωτάθλημα Βελγίου και καλύτερος ξένος παίκτης το 1989–90, ενώ συνολικά σημείωσε 43 γκολ σε 70 συναντήσεις πρωταθλήματος. Ακολούθησε καριέρα σε Ιταλία, Αγγλία και Γαλλία, και έκλεισε την καριέρα του σε ομάδες της χώρας του. Με την εθνική Αυστραλίας αγωνίστηκε 37 φορές και σημείωσε 10 γκολ.Τον Αύγουστο του 1999 έγινε προπονητής της αυστραλιανής ομάδας ποδοσφαίρου, θέση που κράτησε μέχρι τον Ιούνιο του 2005 μετά τα κακά αποτελέσματα στο Κύπελλο Συνομοσπονδιών. Στο διάστημα αυτό γνώρισε επιτυχία με την Αυστραλία κατακτώντας δύο φορές το Κύπελλο Εθνών Ωκεανίας (2000, 2004), ενώ μία φορά τη δεύτερη θέση (2002). Σίδνεϊ Σίτι Κύπελλο NSL : 1986Μαρκόνι Φέρφιλντ Πρωτάθλημα NSL : 1988Κλαμπ Μπριζ Πρωτάθλημα Βελγίου : 1989–1990 Κύπελλο Βελγίου : 1990–1991 Σούπερ Καπ Βελγίου : 1990, 1991Ατομικές διακρίσεις FFA Hall of Champions Inductee – 2001 Ποδοσφαιριστής της Χρονιάς στην Ωκεανία : 1988 Παίκτης της χρονιάς NSL (2) : 1987, 1988 Κορυφαίος σκόρερ NSL (2) : 1987, 1988 Κορυφαίος σκόρερ Βελγικού Πρωταθλήματος : 1989–1990
Η Ευνοούμενη

Η ταινία Η Ευνοούμενη (πρωτότυπος τίτλος: The Favourite) είναι δραματική κομεντί εποχής παραγωγής 2018 σε σκηνοθεσία Γιώργου Λάνθιμου. Πρωταγωνιστούν οι: Ολίβια Κόλμαν, στο ρόλο της Βασίλισσας Άννας της Μεγάλης Βρετανίας, Ρέιτσελ Βάις στο ρόλο της δούκισσας του Μάρλμπορο Σάρα Τσώρτσιλ και Έμμα Στόουν στο ρόλο της Άμπιγκεϊλ Χιλ, εξαδέλφης κι αντίζηλου της Σάρα. Η ταινία πραγματεύεται τα γεγονότα που είχαν ως αποτέλεσμα την καθαίρεση της Σάρα Τσώρτσιλ από τα δικαιώματά της ως πρώτης κυρίας της αυλής της βασίλισσας και την αντικατάστασή της από την ξαδέλφη της Άμπιγκεϊλ Χιλ. Το σενάριο της ταινίας γράφτηκε από τους Ντέμπορα Ντέιβις και Τόνι ΜακΝάμαρα. Η ταινία έκανε παγκόσμια πρεμιέρα στο 75ο Φεστιβάλ Κινηματογράφου Βενετίας στις 30 Αυγούστου 2018 σε διανομή της Fox Searchlight Pictures, όπου τιμήθηκε με δύο βραβεία: το Κύπελλο Βόλπι καλύτερης γυναικείας ερμηνείας για την Ολίβια Κόλμαν και το Μεγάλο Βραβείο των Κριτικών. Έπειτα έκανε πρεμιέρα στις Η.Π.Α. στις 23 Νοεμβρίου 2018 αποσπώντας καλές κριτικές. Έλαβε 10 υποψηφιότητες για Όσκαρ, 5 για Χρυσή Σφαίρα κερδίζοντας τελικά τη Χρυσή Σφαίρα Καλύτερης Γυναικείας Ερμηνείας σε Κωμωδία ή Μιούζικαλ για την Κόλμαν, καθώς και 12 υποψηφιότητες για Βραβείο BAFTA. Επίσης, κέρδισε οκτώ Βραβεία Ευρωπαϊκού Κινηματογράφου: ταινίας, σκηνοθεσίας, γυναικείου ρόλου (Ολίβια Κόλμαν), κωμωδίας, μοντάζ, φωτογραφίας, μακιγιάζ και κοστουμιών.

 Τον 18ο αιώνα, κατά την περίοδο του πολέμου της Ισπανικής Διαδοχής, ενώ η Αγγλία μάχεται ενάντια της Γαλλίας, η Βασίλισσα Άννα (Ολίβια Κόλμαν) έχει ανέβει στο θρόνο και η παιδική της φίλη Δούκισσα του Μάρλμπορο Σάρα Τσώρτσιλ (Ρέιτσελ Βάις) κυβερνάει τη χώρα στη θέση της, εφόσον η Άννα έχει εύθραυστη υγεία και συχνές εκρήξεις νεύρων. Όταν κάποια στιγμή η ξαδέλφη της Σάρα, Άμπιγκεϊλ Χιλ (Έμμα Στόουν), η οποία έχει χάσει τίτλο και περιουσία λόγω των κακών χειρισμών του πατρός της, εμφανίζεται στην αυλή του παλατιού ζητώντας εργασία από την ξαδέλφη της, εκείνη δέχεται να την βοηθήσει δίνοντάς της μια θέση στο υπηρετικό προσωπικό. Η Άμπιγκεϊλ βλέπει την πρόσληψή της, ως ευκαιρία προκειμένου να ανακτήσει τα παλιά της μεγαλεία και να επιστρέψει στις αριστοκρατικές της ρίζες. Της δίνεται η ευκαιρία να γνωρίσει τη βασίλισσα Άννα, όταν η φιλάσθενη ηγεμόνας πλήττεται από κρίση ουρικής αρθρίτιδας και η Άμπιγκεϊλ καταφέρνει να καταπραΰνει τον πόνο της χρησιμοποιώντας εκχυλίσματα βοτάνων που έχει μαζέψει από το δάσος. Στο μεταξύ οι πολεμικές επιχειρήσεις και τα ζητήματα του κράτους απορροφούν τη Σάρα σε τέτοιο βαθμό, ώστε να μην μπορεί να συναντάται συχνά με την βασίλισσα, με την οποία έχει ερωτικές σχέσεις. Η φιλόδοξη Άμπιγκεϊλ τότε βρίσκει την ευκαιρία να πάρει τη θέση της τόσο στην καρδιά όσο και στην κρεβατοκάμαρα της βασίλισσας κι αυτό γεννά την αντιζηλία μεταξύ των δυο εξαδέλφων. Η φιλοδοξία της Άμπιγκεϊλ, σε συνδυασμό με την εύνοια της βασίλισσας, την οδηγεί στο να γίνει εκείνη πρώτη κυρία των τιμών στο παλάτι, παρά τις προσπάθειες της Σάρα να απομακρύνει την ξαδέλφη της και να αναθερμάνει τις σχέσεις της με την βασίλισσα Άννα. Η Ευνοούμενη στην IMDb
Βερχράτα

Η Βερχράτα (πολωνικά: Werchrata, ουκρανικά: Верхрата) είναι χωριό του Πόβιατ Λουμπάτσουφ, στο Βοεβοδάτο Κάτω Καρπαθίων της νοτιοανατολικής Πολωνίας, κοντά στα σύνορα με την Ουκρανία. Βρίσκεται στο πάνω τμήμα της κοιλάδας του ποταμού Ράτα (παραπόταμος του Μπουκ). Η Βερχράτα είναι ένα από τα μεγαλύτερα χωριά της Πολωνίας από άποψη έκτασης. Ο πληθυσμός της είναι 460 κάτοικοι.

 Η Βερχράτα αναφέρθηκε τον 12ο αιώνα. Στις πηγές από το 1444 ονομάζεται Wyrzchratha ή Wierchu nad Ratą. Στο γύρισμα του 16ου προς τον 17οο αιώνα, ήταν ένα βασιλικό χωριό στο Βοεβοδάτο Μπελτς. Ο ιδιοκτήτης της Βερχράτα ήταν ο Αούγκουστ Γουός, ένας εξεγερμένος, μέλος του Σέιμ της Γαλικίας και του Συμβουλίου της Επικρατείας. Τον 19ο αιώνα, το χωριό είχε 440 σπίτια και 2.372 κατοίκους. Το 1947 ήταν σχεδόν εξ ολοκλήρου ουκρανικό. Στις 21 Ιουλίου 1944, η Βερχράτα καταλήφθηκε από τον Κόκκινο Στρατό. Κατά τη διάρκεια των συγκρούσεων με τις μονάδες του Ουκρανικού Επαναστατικού Στρατού το 1947, σχεδόν όλα τα κτίρια του χωριού καταστράφηκαν και ο πληθυσμός εκτοπίστηκε σχεδόν εξ ολοκλήρου. Στην περιοχή του Μονάστες, ο Ναός της Προστασίας της Θεοτόκου, που ανεγέρθηκε γύρω στο 1680, ο οποίος βρισκόταν στις εγκαταστάσεις του πρώην μοναστηριού, κατεδαφίστηκε. Ήταν μια από τις παλαιότερες και πιο πολύτιμες ξύλινες εκκλησίες στην Πολωνία, η οποία καταστράφηκε μετά το Β΄ Παγκόσμιο Πόλεμο. Το 1891 ιδρύθηκε το πρώτο ερημητήριο στο Μονάστες από τον μοναχό Άλμπερτ Χμιελόφσκι για τους Αλβερτίνους Αδελφούς στο Ροστότσε. Επί του παρόντος, εκεί έχει ανεγερθεί τουριστικό καταφύγιο προσκυνητών και τουριστών.Στο κέντρο του χωριού υπάρχει νεκροταφείο του Α΄ Παγκοσμίου Πολέμου. Άρτουρ Παβουόφσκι, Roztocze, Εκδοτικός Οίκος "Rewasz", Προύσκουφ 2009, σ. 262, (ISBN 978-83-89188-87-8) Γκζέγκος Ρανκόφσκι, Εξωτική Πολωνία, μέρος II, Εκδοτικός Οίκος "Rewasz", Προύσκουφ 2002, σελ. 333-336,(ISBN 978-83-62460-26-7) Στανίσουαφ Κουός, Λουμπάτσουφ και τα περίχωρά του, Przedsiębiorstwo Usługowo-Wytwórcze "Roksana", Κρόσνο 1998, σελ. 133-136,(ISBN 83-87282-79-0) Werchrata, [w:] Słownik geograficzny Królestwa Polskiego, t. XIII: Warmbrun – Worowo, Βαρσοβία 1893, σελ. 221. Górniki, przys. Werchraty, [w:] Słownik geograficzny Królestwa Polskiego, t. II: Derenek – Gżack, Βαρσοβία 1881, σελ. 721.
Μπουνιοντκόρ ΠΦΚ

Η Mπουνιοντκόρ (ουζμπεκικά: Бунёдкор ПФК) είναι ποδοσφαιρικός σύλλογος από την Τασκένδη του Ουζμπεκιστάν. Χρώμα του συλλόγου είναι το μπλε. Έδρα της ομάδας είναι το Στάδιο Μπουνιοντκόρ, χωρητικότητας 34.000 θεατών.

 Ο σύλλογος ιδρύθηκε με την ονομασία Νέφτγκαζμονταζ-Κουρουβτσί (Нефтгазмонтаж-Қурувчи) γνωστή ως Κουρουβτσί (Қурувчи, Εργάτης) στις 6 Ιουλίου 2005. Την ίδια χρονιά προβιβάστηκε στη δεύτερη κατηγορία και την επόμενη χρονιά κατέκτησε το πρωτάθλημα, με αποτέλεσμα να προβιβαστεί στο Πρωτάθλημα Ουζμπεκιστάν, την ανώτατη κατηγορία της χώρας. Την πρώτη κιόλας χρονιά κατάφερε να τερματίσει στη δεύτερη θέση, πίσω από την Παχτακόρ Τασκένδης. Η ομάδα έγινε γνωστή διεθνώς όταν αναφερόταν ότι ήταν κοντά στην απόκτηση του επιθετικού της Μπαρτσελόνα, Σαμουέλ Ετό, παρ' ότι εν τέλει δεν υπέγραψε συμβόλαιο με αυτή. Στις 25 Αυγούστου 2008, ο διεθνώς γνωστώς ποδοσφαιριστής της ΑΕΚ, Ριβάλντο, ανακοίνωσε στον ελληνικό τύπο ότι θα ενταχθεί στην Mπουνιοντκόρ για 14 εκατομμύρια, για συμβόλαιο δύο χρόνων. Τελευταία ενημέρωση: 15 Αυγούστου 2018. Πρωτάθλημα ΟυζμπεκιστάνΠρωταθλήτρια (5): 2008, 2009, 2010, 2011, 2013Α΄ Κατηγορία ΟυζμπεκιστάνΠρωταθλήτρια (1): 2006Β΄ Κατηγορία ΟυζμπεκιστάνΠρωταθλήτρια (1): 2005Κύπελλο ΟυζμπεκιστάνΚυπελλούχος (4): 2008, 2010, 2012, 2013Σούπερ Καπ ΟυζμπεκιστάνΝικήτρια (1): 2014 ΑΦΚ Τσάμπιονς ΛιγκΗμιτελικά (2): 2008, 2012 Επίσημος ιστότοπος
Αλφαιντανύλη

Η αλφαιντανύλη είναι ένας οπιοειδής αγωνιστής, ο οποίος χρησιμοποιείται για αναλγησία και αναισθησία (εισαγωγή και διατήρηση αυτής). Είναι ταχείας δράσης συνθετικό οπιοειδές αναλγητικό και αναισθητικό, παράγωγο της φαιντανύλης, το οποίο δρα στον μ-υποδοχέα των οπιοειδών. Η αλφαιντανύλη έχει pKa περίπου 6.5, το οποίο οδηγεί σε μεγάλο ποσοστό του φαρμάκου να παραμένει μη ιονισμένο σε φυσιολογικό pH, το οποίο ευθύνεται για την ταχεία έναρξη δράσης του. Ανακαλύφθηκε από τη Janssen Pharmaceuticals το 1976.

 Η αλφαιντανύλη ενδείκνυται: 1) ως συμπληρωματική αναλγησία σε σταδιακά αυξανόμενες δόσεις μαζί με βαρβιτουρικά/οξυγόνο/πρωτοξείδιο του αζώτου για τη συντήρηση αναισθησίας, 2) σε συνεχή έγχυση μαζί με οξυγόνο/πρωτοξείδιο του αζώτου για συντήρηση γενικής αναισθησίας και 3) ως κύριος αναισθητικός παράγοντας κατά την εισαγωγή σε αναισθησία σε ασθενείς που θα υποβληθούν σε χειρουργική επέμβαση που απαιτείται ενδοτραχειακή διασωλήνωση και μηχανικός αερισμός. Οξύ ή/και σοβαρό βρογχικό άσθμα Χρόνια αποφρακτική πνευμονοπάθεια Καταστολή του αναπνευστικού Υπερκαπνία Οξεία πνευμονική καρδία Delirium tremens Σπασμοί Καταστολή του Κ.Ν.Σ. Αυξημένη ενδοκράνια πίεση ή/και κρανιοεγκεφαλική κάκωση Συγχορήγηση ή χορήγηση εντός 14 ημερών αναστολέα της μονοαμινοξειδάσης Ναυτία Κνησμός Καταστολή Κ.Ν.Σ./αναπνευστικού Βραδυκαρδία
Νιου Μπράνσγουικ (Νιου Τζέρσεϊ)

Το Νιου Μπράνσγουικ (αγγλικά: New Brunswick) είναι πόλη του Νιου Τζέρσεϊ των ΗΠΑ. Η πόλη βρίσκεται κοντά στο ποταμό Ράριταν και απέχει 27 μίλια νοτιοδυτικά του Μανχάταν. Είναι γνωστή ως ζωντανή εμπορική πόλη, καθώς και ως πανεπιστημιούπολη, αφού εκεί βρίσκονται αρκετά σημαντικά πανεπιστήμια, όπως το Πανεπιστήμιο Ρούτγκερς. Το 2019, η πόλη είχε πληθυσμό 55.676 και είναι η 689η πολυπληθέστερη πόλη στις ΗΠΑ.

 Το Πανεπιστήμιο Ρούτγκερς έχει τρεις από τις πανεπιστημιουπόλεις του στο Νιου Μπράνσγουικ, οι οποίες εκτείνονται και στους γύρω δήμους. Η Ιατρική Σχολή του πανεπιστημίου βρίσκεται επίσης στην πόλη, καθώς και στην πόλη του Πισκάτα. Το Θεολογικό Σεμινάριο του Νιου Μπράνσγουικ βρίσκεται επίσης στην πόλη. Αυτό το θεολογικό σεμινάριο ιδρύθηκε το 1784 στην Νέα Υόρκη, αλλά μετακινήθηκε το 1910 στο Νιου Μπράνσγουικ. Το Κολέγιο της Κομητείας Μίντλεσεξ έχει κάποιες εγκαταστάσεις στην πόλη, αλλά η κυρία πανεπιστημιούπολη βρίσκεται στο Έντισον. Πολυμέσα σχετικά με το θέμα New Brunswick, New Jersey στο Wikimedia Commons
Κουσιτικές γλώσσες

Οι Κουσιτικές γλώσσες αποτελούν κλάδο των Αφροασιατικών γλωσσών και ομιλούνται στο Κέρας της Αφρικής. Ο κλάδος περιλαμβάνει σαράντα πέντε γλώσσες που ομιλούνται κυρίως στην Αιθιοπία, την Ερυθραία, την Τανζανία, το Τζιμπουτί, τη Σομαλία τη βορειοδυτική Κένυα και το Σουδάν. Χωρίζονται σε τέσσερεις διακριτούς κλάδους: τον κλάδο Μπέτζα που αντιπροσωπεύει τις Βόρειες Κουσιτικές γλώσσες, τον κλάδο των κεντρικών κουσιτικών γλωσσών ή Αγκάου, τις ανατολικές Κουσιτικές και τις νότιες κουσιτικές γλώσσες.

 Από το 1963 έως σήμερα έχουν προταθεί διαφορετικές ταξινομήσεις των Κουσιτικών γλώσσών, όπως φαίνεται στον παρακάτω πίνακα: Σύμφωνα με το Ethnologue οι διακριτές ομάδες αναλύονται σε 45 γλώσσες Κουσιτικές (45 συνολικά γλώσσες) Κεντρικές Κουσιτικές (4) Ανατολικές (1): Ξαμτάνγκα [xan] (γλώσσα της Αιθιοπίας) Βόρειες (1): Μπιλέν [byn] (γλώσσα της Ερυθραίας) Νότιες (1): Αούνγκι [awn] (Αιθιοπική) Δυτικές (1): Κιμάντ [ahg] (Αιθιοπική) Ανατολικές Κουσιτικές (33 γλώσσες) Μπουν [bnl] (Γλώσσα της Σομαλίας) Ντουλάι (3): Μπούσα [dox] (Αιθιοπική), Γκαγουάντα [gwd] (Αιθιοπική), Τσαμάι [tsb] (Αιθιοπική) Υψιπέδων (7): Αλάμπα-Κ'αμπίνα [alw] (Αιθιοπική), Μπούρτζι γλώσσα|Μπούρτζι [bji] (Αιθιοπική), Γκεντέο [drs] (Αιθιοπική), Χαντίγια [hdy] (Αιθιοπική) Καμπάατα [ktb] (Αιθιοπική), Λιμπίντο [liq] (Αιθιοπική), Σιντάμο [sid] (Αιθιοπική) Κόνσο-Γκίντολε (2): Ντιράσα [gdl] (Αιθιοπική), Κόνσο [kxc] (Αιθιοπική) Ορόμο (5): Όρμα [orc] (Γλώσσα της Κένυας), Ορόμο, Μποράνα-Άρσι-Γκούτζι [gax] (Αιθιοπική), Ανατολική Ορόμο, [hae] (Αιθιοπική), Δυτική Ορόμο, Κεντροδυτική Ορόμο [gaz] (Αιθιοπική), Γουάατα [ssn] (Γλώσσα της Κένυας) Ρεντίλε-Μπόνι (2): Αγουίρ [bob] (Γλώσσα της Κένυας), Ρεντίλε [rel] (Γλώσσα της Κένυας) Σάχο-Αφάρ (2): Αφάρ [aar] (Αιθιοπική), Σάχο [ssy] (Γλώσσα της Ερυθραίας) Σομάλι (6): Νταμπάρε [dbr] (Σομαλική), Γκαρέ [gex] (Σομαλική), Τζιίντου [jii] (Σομαλική), Μάαυ [ymm] (Σομαλική), Σομάλι [som] (Σομαλική), Τούνι [tqq] (Σομαλική) Δυτικές Όμο-Τάνα (4): Αρμπόρε [arv] (Αιθιοπική), Μπαΐσο [bsw] (Αιθιοπική), Νταασανάχ [dsh] (Αιθιοπική), Ελ Μόλο [elo] (Γλώσσα της Κένυας) Γιαάκου (1): Γιαάκου [muu] (Γλώσσα της Κένυας) Βόρειες Κουσιτικές (1): Μπέτζα, επίσης Μπενταουιγιέτ, [bej] (Γλώσσα του Σουδάν) Νότιες Κουσιτικές (7): Αασάξ [aas] (Γλώσσα της Τανζανίας), Αλάγκουα [wbj] (Γλώσσα της Τανζανίας), Μπουρούνγκε [bds] (Γλώσσα της Τανζανίας), Νταχάλο [dal] (Γλώσσα της Κένυας), Γκορόουα [gow] (Γλώσσα της Τανζανίας), Ιράκου [irk] (Γλώσσα της Τανζανίας), Κου'άντζα [wka] (Γλώσσα της Τανζανίας)
Κομητείες του Ντέλαγουερ

Η πολιτεία Ντέλαγουερ των ΗΠΑ έχει τρεις κομητείες: το Νιου Καστλ, το Κεντ και το Σάσσεξ, οι λιγότερες κομητείες από κάθε πολιτεία των ΗΠΑ. Η προέλευση των ορίων των κομητειών ανάγεται σε προηγούμενες δικαστικές περιφέρειες. Οι εξουσίες των νομοθετικών σωμάτων των κομητειών περιορίζονται σε θέματα όπως ο διαχωρισμός σε αστικές ζώνες και η ανάπτυξη.

 Κάθε κομητεία εκλέγει το δικό της νομοθετικό σώμα (γνωστό στις κομητείες Νιου Καστλ και Σάσσεξ ως Κομητειακό Συμβούλιο, και στην Κομητεία Κεντ ως Εισπρακτικό Δικαστήριο). Οι κομητείες μπορούν να συλλέγουν φόρους και να δανείζονται χρήματα. Επίσης ελέγχουν τη συλλογή σκουπιδιών, την παροχή νερού, το αποχετευτικό δίκτυο, τον χωρισμό σε αστικές ζώνες, την ανάπτυξη, και τη δημιουργία κωδικών.Οι περισσότερες εξουσίες που διανέμονται σε μια βάση κομητεία-ανά-κομητεία σε άλλες πολιτείες (όπως οι δίκες και η εφαρμογή των νόμων) έχουν συγκεντρωθεί στο Ντέλαγουερ, οδηγώντας σε σημαντικό συγκεντρωτισμό της εξουσίας στην πολιτειακή κυβέρνηση του Ντέλαγουερ. Οι κομητείες (μόνο στη συγκεκριμένη πολιτεία των ΗΠΑ) είναι ιστορικά διαιρεμένες σε «εκατοντάδες» (hundreds), οι οποίες χρησιμοποιούνταν ως εκλογικές περιφέρειες και τομείς συλλογής φόρων μέχρι τη δεκαετία του 1960. Όμως, οι εκατοντάδες τώρα δεν έχουν διοικητικό ρόλο· η μόνη τωρινή επίσημη νομική τους χρήση είναι στις περιγραφές κτηματικών τίτλων. Ακολουθώντας την αγγλική κατάκτηση του 1664, όλη η γη στη δυτική όχθη του Ποταμού Ντέλαγουερ και του Κόλπου του Ντέλαγουερ κυβερνιόταν από την πόλη του Νιου Καστλ. Κατά την σύντομη ανακατάληψη της αποικίας από τους Ολλανδούς το 1673, επιπρόσθετες δικαστικές περιφέρειες δημιουργήθηκαν γύρω από το Άπλαντ και το Γουόουρκιλ. Το τελευταίο ήταν επίσης γνωστό ως Χούρνκιλλ, και τώρα είναι η πόλη του Λιούις.
Χάρτζια

Η Χάρτζια είναι κοινότητα της επαρχίας Κερύνειας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

 Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν. «Charkeia». www.prio-cyprus-displacement.net. Αρχειοθετήθηκε από το πρωτότυπο στις 29 Σεπτεμβρίου 2018. Ανακτήθηκε στις 29 Σεπτεμβρίου 2018.
Πτυχίο γερμανικής γλώσσας

Το Δίπλωμα Γερμανικής Γλώσσας της Διάσκεψης των Υπουργών Παιδείας (συνοπτικά: Deutsches Sprachdiplom ή DSD ) είναι ένα γλωσσικό τεστ για τα γερμανικά ως ξένη γλώσσα ή τα γερμανικά ως δεύτερη γλώσσα, το οποίο μπορεί να δοθεί μετά από αρκετά χρόνια μαθημάτων γερμανικών στο σχολείο. Κατατίθεται (από το 2013) παγκοσμίως από περίπου 50.000 εξεταζόμενους ετησίως, με έμφαση σε μαθητές ηλικίας μεταξύ 14 και 19 ετών. Το Δίπλωμα Γερμανικής Γλώσσας Επίπεδο Ι (επίπεδο CEFR A2/B1) είναι η γλωσσική απαίτηση για τους αλλοδαπούς να παρακολουθήσουν ένα προπαρασκευαστικό κολέγιο στη Γερμανία, το δίπλωμα γερμανικής γλώσσας επιπέδου ΙΙ (επίπεδο CEFR B2/C1) είναι η γλωσσική προϋπόθεση για τη φοίτηση σε γερμανικό πανεπιστήμιο. Το Δίπλωμα Γερμανικής Γλώσσας της Διάσκεψης Υπουργών Παιδείας χρησιμοποιείται για το πρόγραμμα καθώς και για το δίπλωμα που αποκτάται με επιτυχή επιτυχία στις εξετάσεις.

 Η Διάσκεψη των Υπουργών Παιδείας υπολογίζει γενικά περίπου 600 έως 800 ώρες μαθημάτων γερμανικών των 45 λεπτών η καθεμία για την απόκτηση του διπλώματος γερμανικής γλώσσας επιπέδου Ι (DSD I). Στην εξέταση DSD I πρέπει να αποδειχθούν ικανότητες στους τομείς της προφορικής επικοινωνίας, της γραπτής επικοινωνίας, της ακουστικής κατανόησης και της κατανόησης ανάγνωσης, ανάλογες με το DSD II, υπάρχουν όρια επιτυχίας. Σύμφωνα με τον Κανονισμό Πλαίσιο για Εξετάσεις Γερμανικής Γλώσσας για Σπουδές σε Γερμανικά Πανεπιστήμια (RO-DT) το DSD I θεωρείται προϋπόθεση εισαγωγής γλώσσας για τα προπαρασκευαστικά κολέγια. Η λήψη του Διπλώματος Γερμανικής Γλώσσας Επιπέδου II (DSD II) είναι ανεξάρτητη από το εάν έχει ήδη αποκτηθεί DSD I. Οι επιμέρους ικανότητες της προφορικής επικοινωνίας, της γραπτής επικοινωνίας, της ακουστικής κατανόησης και της κατανόησης ανάγνωσης ελέγχονται εδώ σε επίπεδο B2/C1 μετά από αρκετά χρόνια σχολικής εκπαίδευσης. Η Διάσκεψη των Υπουργών Παιδείας υπολογίζει περίπου 800 έως 1.200 ώρες μαθημάτων γερμανικών, επίσης 45 λεπτών η καθεμία, μέχρι την απόκτηση του DSD II. Το DSD II αναγνωρίζεται ως απαίτηση εισαγωγής γλώσσας για τα πανεπιστήμια σύμφωνα με τον Κανονισμό Πλαίσιο για Εξετάσεις Γερμανικής Γλώσσας για Σπουδές σε Γερμανικά Πανεπιστήμια (RO-DT) . Τα πανεπιστήμια αναγνωρίζουν το DSD II ως προϋπόθεση εισαγωγής γλώσσας για αλλοδαπούς υποψήφιους φοιτητές, εάν οι δεξιότητες που εμφανίζονται στο δίπλωμα DSD αντιστοιχούν στις απαιτήσεις σπουδών στο πανεπιστήμιο ή στο συγκεκριμένο μάθημα. Σε περίπτωση επιτυχίας της εξέτασης (με γλωσσικό επίπεδο Β2 ή ανώτερο), το πιστοποιητικό θα εκδοθεί και θα παραδοθεί στον εξεταζόμενο. Το Δίπλωμα Γερμανικής Γλώσσας της Διάσκεψης των Υπουργών Παιδείας Το Δίπλωμα Γερμανικής Γλώσσας (DSD) - επίσημη ιστοσελίδα της Ομοσπονδιακής Υπηρεσίας Διοίκησης - Κεντρικό Γραφείο Σχολείων Εξωτερικού DSD Wiki - Πληροφορίες και υλικό για προετοιμασία για το DSD
Σπήλαιο Κλειδί

Η βραχοσκεπή Κλειδί βρίσκεται νότια από το χωριό Κλειδωνιά του νομού Ιωαννίνων, κοντά στο μοναστήρι των Αγίων Αναργύρων και στη βόρεια όχθη του ποταμού Βοϊδομάτη. Κοντά στη βραχοσκεπή Κλειδί και 500 μέτρα περίπου ανατολικότερα βρίσκεται το σπήλαιο Μεγάλακκος.

 Ανασκαφές Άγγλων αρχαιολόγων κατά τη δεκαετία του 1980, υπό τον G.N. Bailey, αποκάλυψαν στο Κλειδί στρώμα πάχους 2 μέτρων, που περιείχε οστέϊνα και λίθινα εργαλεία, οστά ζώων και κοχύλια, που χρονολογήθηκαν από 20.000 έως 12.000 χρόνια πριν από σήμερα, δηλαδή ανήκουν στην νεότερη περίοδο της παλαιολιθικής για την Ελλάδα. Ανάλογα ευρήματα με τα παραπάνω εντοπίστηκαν από την ίδια ομάδα αρχαιολόγων και στο γειτονικό σπήλαιο Μεγάλακκος και τη βραχοσκεπή Μπόιλα. Τα ευρήματα αυτά δείχνουν ότι, κατά τη 14η χιλιετία, και οι τρεις αυτές θέσεις στην κοιλάδα του Βοϊδομάτη ήταν σε χρήση και, επομένως, είναι πιθανό να λειτουργούσαν συμπληρωματικά. Καραδήμου, Α. «Βραχοσκεπή Μπόιλα». Οδυσσεύς. Υπουργείο Πολιτισμού και Αθλητισμού. Αρχειοθετήθηκε από το πρωτότυπο στις 2 Δεκεμβρίου 2008. Ανακτήθηκε στις 5 Φεβρουαρίου 2022.